Nei Hollerech
Nei Hollerech ass e privaten urbanistesche Projet an der Stad Lëtzebuerg, an de Quartiere Gare an Hollerech.

Dobäi sollen op de fréieren Industrieterraine vun Heintz Van Landewyck a Paul Wurth S.A., tëscht der J.-Pierre-Buchler-Bréck an der fréierer Verwaltung vun der Gesondheetskeess an der Escher Strooss, op knapps 20 Hektar, 2.800 Wunnenge fir eng 4.000 Leit entstoen.

De PAP 'Nei Hollerech' gouf Enn Juli 2021 vum Stater Gemengerot ugeholl. D'Haaptgebai vun Heintz Van Landewyck, am Art-Deco-Stil, blouf erhalen a gouf a Büroen ëmgebaut; an och de Heentze Park, deen zanter 2019 als nationaalt Monument klasséiert ass, bleift bestoen a gëtt an de Projet mat integréiert.

Als éischt gouf am Hierscht 2023 mat de Virbereedunge fir de Bau vun 2 Projeten direkt niewent dem Park ugefaangen: 'Josephine' vu Landimmo, mat 100 Wunnengen, Büroen a Geschäftsfläch (Architektebüro Witry&Witry mat Dressler, Mayerhofer und Rössler), an deem vun Iko Real Estate mat Thomas&Piron Luxembourg iwwer 8.600 Quadratmeter Bürofläch, 35 Wunnengen a 4 Geschäftsflächen. Gläichzäiteg goufen d'Ofrappaarbechte vum fréiere Gebai vun der CNS, weider westlech, an Ugrëff geholl.

Et besti weiderhi Pläng, fir eng nei Tramslinn, déi vun der T1 op der Gare ofzweigt, duerch Nei Hollerech ze féieren.

Um Spaweck 

 Internetsäit vum „GIE Nei Hollerich“

Urbanistesch Projeten zu Lëtzebuerg
Hollerech